Tura mi tefra taluft n rrebrab, uɣalen at ufella ɣer wegdud aqbayli.
Deg umaḍal merra, kren-d wid ibɣan talwit ɣer weḥbas n ṭṭraḍ, ɣer waḥbas n lmut. Bedden akk ɣer tama n wegdud yettwaḥeqren ur d-nettmeslay ara ɣef wid yefkan maḍi afus i yat ufella.
Ass-a, agdud-nni n tmurt n yeqbayliyen mazal-it yettxellis ayen ur yečči. Yettxellis ugar n tallit-nni n rrebrab. Aladɣa iqbayliyen zzin-d fell-asen at ufella, xedmen deg-sen ugar n tin yexdem deg-sen rrebrab deg ussan-nni n zhir.
Zdat waya, yiwen deg at izerfan n wemdan mačči yuli-it-id wawal akken ad d-yini ala i tmeḥqranit. Anda-ten at izerfan n wumdan? Anda-ten imegdayen? Yak ula d iqbayliyen d aɣref. Teḍra yid-sen am igujilen yeggunin tabburt, ferqen-ten am ibawen ɣef lluḥ. Dɣa ufan-asen abrid: bḍu-ten, rnu bḍu-ten !
Anda-t weɛdaw n yiḍelli, anda-t waḥbib n wass-a? Anda-ten isellaken? Imi d wid icennun tugdut ugin a d-bedden ɣer yidis n weɣref Aqbayli di lmaḥna-agi-ines tamaynut. S kra mazal at ufella di leḥkem, kra mazal tugdut ur d-tlulul ara di tama-nni, Iqbayliyen ur ttafen ara talwit.
kab_Latn kab_Latn kab_Latn kab_Latn kab_Latn